b'\n_START_ARTICLE_\nAdina Georgescu-Obrocea\n_START_SECTION_\nBiografie\n_START_PARAGRAPH_\nS-a n\xc4\x83scut la 18 noiembrie 1931, \xc3\xaen ora\xc8\x99ul Olten din Elve\xc8\x9bia. A absolvit Institutul Politehnic din Bucure\xc8\x99ti \xc3\xaen anul 1956, dup\xc4\x83 care a lucrat la Jurnalul de actualit\xc4\x83\xc8\x9bi (p\xc3\xa2n\xc4\x83 \xc3\xaen anul 1957) \xc8\x99i apoi ca editoare de montaj (monteuz\xc4\x83) la filmele realizate de Studioul Cinematografic de la Buftea. Ea a realizat montajul a unui num\xc4\x83r mare de filme de fic\xc8\x9biune printre care Str\xc4\x83inul (1964), Stejar \xe2\x80\x93 extrem\xc4\x83 urgen\xc8\x9b\xc4\x83 (1974), Toamna bobocilor (1975), Pintea (1976), Iarna bobocilor (1977), Lini\xc8\x99tea din ad\xc3\xaencuri (1982), Pe malul st\xc3\xaeng al Dun\xc4\x83rii albastre (1983), Ringul (1984) \xc8\x99i O lumin\xc4\x83 la etajul zece (1984)._NEWLINE_A primit trei premii pentru montaj ale Asocia\xc8\x9biei Cinea\xc8\x99tilor din Rom\xc3\xa2nia (ACIN), transformat\xc4\x83 \xc3\xaen 1990 \xc3\xaen Uniunea Cinea\xc8\x99tilor din Rom\xc3\xa2nia (UCIN). De asemenea, este coautoare a volumului Montajul de film (1987), \xc3\xaen colaborare cu ing. Aurel M\xc3\xa2\xc8\x99c\xc4\x83.'